**APLIKACIJA „HUMANITARNA POMOĆ“**

**Humanitarna pomoć**

Prikupljanje i pružanje humanitarne pomoći u Republici Hrvatskoj regulirano je [Zakonom o humanitarnoj pomoći](https://mdomsp.gov.hr/UserDocsImages/Vijesti2020/Zakon_o_humanitarnoj_pomoci%202020%20%281%29.pdf%22%20%5Ct%20%22_blank) **(„Narodne novine“, broj 156/23** (dalje Zakon), Zakonom se pod humanitarnom pomoći podrazumjeva da se prikupljanje i pružanje humanitarne pomoći koje se poduzima se u svrhu osiguravanja: zaštite života, zaštite fizičkog i mentalnog zdravlja, hrane, prehrambenih artikala, higijenskih potrepština, odjeće i obuće, stanovanja, uvjeta odgoja i obrazovanja, pomoći u nabavi, obnovi, izgradnji i opremanju stambenih, javnih i drugih objekata, prijevoza pomoći i njezine dostupnosti, pomoći za umanjivanje posljedica nesreća, velikih nesreća i katastrofa na imovini fizičkih osoba te ublažavanja ili sprječavanja mogućih uzroka socijalne isključenosti. Prikupljanje i pružanje humanitarne pomoći izraz je osobne volje pojedinca te predstavlja dobrovoljno ulaganje osobnog vremena, znanja i vještina u aktivnosti za dobrobit druge osobe ili dobrobit zajednice.

Uz Zakon prikupljanje i pružanje humanitatarne pomoći reguliraju i sljedeći pravilnici:

* Pravilnik o obrascima za prikupljanje humanitarne pomoći,
* Pravilnik o vrstama i oznakama vrsta humanitarnih akcija, sadržaju evidencijske oznake humanitarne akcije i izgledu logotipa i sadržaju QR koda za prikupljanje humanitarne pomoći,
* Pravilnik o sadržaju i načinu vođenja evidencija humanitarne pomoći,
* Pravilnik o Jedinstvenoj elektroničkoj evidenciji humanitarne pomoći i
* Pravilnik o Nagradi za humanitarni rad.

Navedeni pravilnici **objavljeni su  u „Narodnim novinama“ br. 14/24,**

**Humanitarna pomoć može se prikupljati i pružati u obliku:**

* stalnog prikupljanja i pružanja humanitarne pomoći te
* organiziranjem humanitarnih akcija.

Naime, **svi postupci** vezani uz prikupljanje i pružanje humanitarne pomoći **u nadležnosti su upravnih tijela županije, odnosno Grada Zagreba**, mjesno nadležni prema mjestu sjedišta, odnosno prebivališta organizatora prikupljanja i pružanja humanitarne pomoći, u čijem je djelokrugu obavljanje povjerenih poslova državne uprave koji se odnose na prikupljanje i pružanje humanitarne pomoći.

**Ministarstvo rada, mirovinskog sustava, obitelji i socijalne politike** **zaduženo je za postupanje po žalbama i nadzor nad humanitarnom pomoći i provedbom Zakona, pravilnika i drugih pozitivnih propisa vezanih uz područje humanitarnoj pomoći.**

**Podnošenje zahtjeva:** Zahtjevi za izdavanje rješenja za sve pravne i fizičke osobe sa sjedištem odnosno s prebivalištem na području Dubrovačko-neretvanske županije podnose se Upravnom odjelu za povjerene poslove državne uprave Dubrovačko-neretvanske županije - **Uredu za zdravstvo obitelj i branitelje** na za to predviđenim obrascima. Popunjeni obrasci uz popratnu dokumentaciju predaju se poštom ili u pisarnici na adresi:

**DUBROVAČKO-NERETVANSKA ŽUPANIJA**

**Upravni odjel za zdravstvo, obitelj i branitelje**

**Pred Dvorom 1**

**20000 DUBROVNIK**

**Također, potrebno je Zahtjev za izdavanjem rješenja predati i putem aplikacije „Humanitarna pomoć“ na koju je se potrebno registrirati, a koja se nalazi na sljedećoj poveznici.**

**Link za aplikaciju:** : [**https://humanitarna-pomoc.mrosp.hr**](https://humanitarna-pomoc.mrosp.hr)

**Na broj telefona: 020 351 495, 020 351 470 i 020 351 467**